Vemo, da na vreme ne moremo vplivati, in bi se tudi zlagal, če bi rekel, da dežja ne poznamo in da nas sodra še ni presenetila. Na treking se odpravimo v najbolj primernem času za določeno področje, pri izbiri termina pa upoštevamo, da je danem obodbju vreme dovolj stabilno ter da so padavine bolj posebnost kot pravilo. Poleg padavin upoštevamo tudi temperaturo, saj ne želimo, da nas na trekingu neprestano zebe ali pa da imamo treking v neznosni vročini.
Pri izbiri termina za treking sledimo našim dolgoletnim izkušnjam in tudi prisluhnemo navodilom domačinov. Na pot se vedno podamo dobro opremljeni z aktualnimi informacijami in smo vedno v kontaktu z oskrbniki koč.